พิษบาทอ่อนค่า-แรงถล่มขายหุ้นเล็ก กด SET ปิดลบ 6 จุด
SET ปิดลบ 6 จุด หลังเผชิญบาทอ่อนค่าหนัก รวมถึงกังวลเฟดปรับทิศนโยบายเร็ว และมีแรงขายหุ้นขนาดเล็กออกมามาก แนวโน้มพรุ่งนี้คาดแกว่งไซด์เวย์ไร้ปัจจัยใหม่ ให้แนวต้าน 1,685-1,690 จุด แนวรับ 1,665-1,670 จุด
SET ปิดลบ 6 จุด หลังเผชิญบาทอ่อนค่าหนัก รวมถึงกังวลเฟดปรับทิศนโยบายเร็ว และมีแรงขายหุ้นขนาดเล็กออกมาก แนวโน้มพรุ่งนี้คาดแกว่งไซด์เวย์ไร้ปัจจัยใหม่ ให้แนวต้าน 1,685-1,690 จุด แนวรับ 1,665-1,670 จุด
26 เม.ย. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย เอ็กสปริง กล่าวว่า ตลาดหุ้นไทยวันนี้ดัชนีแกว่งตัวค่อนข้างผันผวน หลังจากช่วงต้นภาคเช้ารีบาวด์ในมาแดนบวก แต่หลังจากนั้นแกว่งตัวลงมา ปัจจัยหลักมาจากเงินบาทอ่อนค่าเร็วมาก และยังมีความกังวลการเร่งขึ้นปรับขึ้นอัตราดอกเบี้ยของธนาคารกลางสหรัฐฯ (เฟด) และการถอดสภาพคล่องออกจากระบบ ประกอบกับวันนี้มีแรงขายหุ้นขนาดเล็กออกมากดดันดัชนีในวันนี้ ส่วนตลาดหุ้นเอเชียเคลื่อนไหวบวกและลบสลับกัน
สำหรับแนวโน้มพรุ่งนี้คาดว่าดัชนีจะแกว่งไซด์เวย์ เนื่องจากยังไม่มีปัจจัยใหม่เข้ามา โดยนักลงทุนยังคงรอติดตามการประชุมเฟด รวมถึงการประกาศผลประกอบการของบริษัทจดทะเบียนที่จะทยอยออกมา ซึ่งจะมีผลต่อมุมมองและการปรับประมาณการของนักวิเคราะห์หลักทรัพย์ และมีผลต่อภาพรวมของตลาดหุ้น
โดยให้แนวต้าน 1,685-1,690 จุด แนวรับ 1,665-1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
FORTH มูลค่าการซื้อขาย 2,682.89 ล้านบาท ปิดที่ 41.25 บาท ลดลง 9.75 บาท
KTB มูลค่าการซื้อขาย 2,370.87 ล้านบาท ปิดที่ 14.90 บาท เพิ่มขึ้น 0.60 บาท
AOT มูลค่าการซื้อขาย 2,236.59 ล้านบาท ปิดที่ 68.00 บาท เพิ่มขึ้น 0.25 บาท
JUTHA มูลค่าการซื้อขาย 2,150.74 ล้านบาท ปิดที่ 1.40 บาท เพิ่มขึ้น 0.09 บาท
KBANK มูลค่าการซื้อขาย 2,125.66 ล้านบาท ปิดที่ 152.50 บาท เพิ่มขึ้น 1.50 บาท